smcproject/ml-wiki-sentences huggingface dataset:
പുറത്തേക്കുള്ള കണ്ണികൾ http://www.newadvent.org/cathen/14463d.htm http://www.britannica.com/EBchecked/topic/584002/Torquato-Tasso http://www.poemhunter.com/torquato-tasso/ http://www.brainyquote.com/quotes/authors/t/torquato_tasso.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താസോ, തൊർക്കാത്തോ (1544 - 95) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തൊഴുകൈയ്യൻ വലച്ചിറകൻ ഇംഗ്ലീഷ് വിലാസം https://ml.wikipedia.org/wiki/Mantispidae
ന്യൂറോപ്റ്റെറ നിരയിലെ മിതമായ വലിപ്പമുള്ള പ്രാണികളുടെ ഒരു കുടുംബമാണ് തൊഴുകൈയ്യൻ വലച്ചിറകൻ അഥവാ മാൻഡിസ്പിഡേ .
ആഗോളമായി 400 ഓളം ഇനങ്ങളുള്ള നിരവധി ഉപകുടുംബങ്ങൾ ഇതിലുണ്ട്.
പ്രത്യേകിച്ച് ഉഷ്ണമേഖലാ പ്രദേശങ്ങളിലും ഉപ ഉഷ്ണമേഖലാ പ്രദേശങ്ങളിലും കാണപ്പെടുന്നു.
ഇതിൽത്തന്നെ മാന്റിസ്പ വിഭാഗത്തിൽ 5 ഇനം മാത്രമാണ് യൂറോപ്പിൽ കാണപ്പെടുന്നത്.
തൊഷാപ്രഭ കലിത ഇംഗ്ലീഷ് വിലാസം https://ml.wikipedia.org/wiki/Toshaprabha_kalitha
ആസാമീസ് ഭാഷയിലെ ഒരു വിവർത്തകയും കവിയും ബാല സാഹിത്യകാരിയുമാണ് തൊഷാപ്രഭ കലിത (1938).
കൃതികൾ ബാലസാഹിത്യം പൃഥ്വി അമർ ഘർ(1999) രംഗാർ(2000) ഫുലാനി (2000) ഇരിക്കോട്ടി മിരിക്കോട്ടി (2002) ആസ്സാമിയിലേക്ക് വിവർത്തനം ഹേ മഹാജീവൻ(1995, ചെറുകഥ) ടോട്ടോച്ചാൻ(1996,നോവൽ).
നോവൽ ശരശയ്യ(2002), കാവ്യ സമാഹാരങ്ങൾ ബിശ്വരൂപ(1975) അഭിഗ്യാൻ ലിപി(1980) നിർബാചിത കവിത(1997).
പുരസ്കാരങ്ങൾ കേന്ദ്ര സാഹിത്യ അക്കാദമിയുടെ ബാലസാഹിത്യരംഗത്തെ സമഗ്രസംഭാവനയ്ക്കുള്ള  പുരസ്കാരം (2013) അവലംബം ↑ {{ cite news }} : Check date values in: | accessdate= and | date= ( help ) ↑ ↑ {{ cite web }} : Check date values in: | accessdate= ( help )
തീയേസീ ഇംഗ്ലീഷ് വിലാസം https://ml.wikipedia.org/wiki/Theaceae
സപുഷ്പികളിൽപ്പെടുന്ന ഒരു സസ്യകുടുംബമാണ് തീയേസീ (Theaceae).
ഈ സസ്യകുടുംബത്തിൽ ഏകദേശം 25 ജീനസ്സുകളിലായി ഏകദേശം 600 സ്പീഷിസുകൾ ഉൾപ്പെടുന്നു .
ഉഷ്ണമേഖലാ പ്രദേശങ്ങളിൽ കാണപ്പെടുന്ന ഈ സസ്യകുടുംബത്തെ സാധാരണയായി  വടക്കു കിഴക്കേ ഏഷ്യ, മലേഷ്യ, വടക്കേ അമേരിക്കയുടെ ഉഷ്ണമേഖലാ പ്രദേശങ്ങൾ എന്നിവിടങ്ങളിലാണ് വ്യാപിച്ചുകിടക്കുന്നത് .
ചെടികളും മരങ്ങളും  ഉൾപ്പെടുന്ന സസ്യകുടുംബമാണ് തീയേസീ.
കേരളീയർക്ക് പരിചിതമായ തേയില , കാട്ടുകരണ തുടങ്ങിയവ ഈ സസ്യകുടുംബത്തിലെ അംഗങ്ങളാണ്.
ഇവയുടെ ഇലകൾ ഞോട്ടോടുകൂടിയ ലഘുപത്രങ്ങളും തണ്ടിൽ ഏകാന്തരന്യാസത്തിൽ (alternate) ക്രമീകരിക്കപ്പെട്ടതുമാണ്.
സദാപച്ചയായ ഇവയുടെ ഇലകൾക്ക് ഉപപർണ്ണങ്ങൾ ഉണ്ടാകാറില്ല.
ദ്വിലിംഗ സ്വഭാവത്തോടു കൂടിയവ പൂക്കളും  വളരെ വിരളമായി ഏകലിംഗ സ്വഭാവത്തോടുകൂടിയ പൂക്കളും കാണപ്പെടുന്നു.
പരസ്പരം വേറിട്ടുനിൽക്കുന്നതോ, താഴ്ഭാഗം കൂടിച്ചേർന്നതോ ആയ  5 ദളങ്ങളും 5 വിദളങ്ങളും ഇവയ്ക്കുണ്ട്.
അനേകം കേസരങ്ങൾ ചേർന്നതാണിവയുടെ കേസരപുടം.
3-5  പുഷ്‌പജനികളും, 3-5ജനിദണ്ഡും(style) അതിന്റെ അഗ്രഭാഗത്തുള്ള 3-5 പരാഗണസ്ഥലവും (stigma), ഉർന്ന അണ്ഡാശയവും ചേർന്നതാണ് ഇവയുടെ ജനിപുടം (gynoecium).
ഉർന്ന അണ്ഡാശയത്തോടു കൂടിയ  ഇവയ്ക്ക്  രണ്ട് അറകളും അതിൽ രണ്ട് മുതൽ അനേകം അണ്ഡകോശങ്ങളും കാണപ്പെടുന്നു.
സാധാരണ ഇവയുടെ പൂക്കൾ ഇളം ചുവപ്പ്‌, വെള്ള എന്നീ നിറങ്ങളോടു കൂടിയവയും  സുഗന്ധമുള്ളവയുമാണ്.
സാമ്പത്തിക നേട്ടങ്ങൾ ഈ കുടുംബത്തിലെ അറിയപ്പെടുന്ന ജീനസ്സാണ് കമില്ല്യ .
ചായ നിർമ്മിക്കുന്നതിനുപയോഗിക്കുന്ന ഇലകളുണ്ടാകുന്ന ചെടിയായ തേയിലച്ചെടി ഈ ജീനസ്സിൽ ഉൾപ്പെടുന്ന സസ്യമാണ്.
ഏഷ്യയുടെ ചില ഭാഗങ്ങളിൽ ഈ കുടുംബത്തിലെ ചില സ്പീഷിസുകളുടെ ഇലകളുപയോഗിച്ച് ലഹരി പാനീയങ്ങൾ ഉണ്ടാക്കാറുണ്ട്.
ചില സസ്യങ്ങൾ അലങ്കാര സസ്യങ്ങളായി ഉപയോഗിക്കാറുണ്ട്.
ജീനസ്സുകൾ താഴെ കൊടുക്കുന്നു.
Apterosperma Bembiciopsis Calpandria Camellia Dankia Dubardella Euryodendron Franklinia Glyptocarpa Gordlinia Gordonia Haemocharis Hartia Laplacea Malachodendron Mokof Parapyrenaria Piquetia Polyspora Pyrenaria Schima Schimlinia Stewartia Thea Theopsis Tutcheria അവലംബം പുറത്തേക്കുള്ള കണ്ണികൾ "Angiosperm Phylogeny Website "Theaceae (draft)" വിക്കിസ്പീഷിസിൽ Theaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Theaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തീബ്സ്
ഒരു പുരാതന ഈജിപ്ഷ്യൻ നഗരമാണ് തീബ്സ് ( പുരാതന ഗ്രീക്ക് : Θῆβαι , Thēbai ).
മെഡിറ്ററേനിയൻ തീരത്തുനിന്നും 800 kilometers (500 mi) തെക്ക് മാറി നൈലിന്റെ കിഴക്കൻ തീരത്ത് ഇന്നത്തെ ലക്സൊർ പട്ടണത്തിലാണ്  തീബ്സ് നഗരത്തിന്റെ അവശേഷിപ്പുകൾ.
ഇതിന്റെ പ്രതാപകാലത്ത് ഈജിപ്തിലെത്തന്നെ ഏറ്റവും സമ്പന്നമായ നഗരമായിരുന്നു തീബ്സ്.
നൂബിയക്കും കിഴക്കൻ മരുഭൂമിക്കും സമീപത്തായിരുന്ന തീബ്സ് പ്രാചീനകാലത്തെ ഒരു മതകേന്ദ്രവും വാണിജ്യ നഗരവുമായിരുന്നു.
നൈലിന്റെ ഇരുകരകളിലുമായി തീബ്സ് നഗരം വ്യാപിച്ചിരുന്നു.
ഇതിൽ കിഴക്കൻ തീരത്തായിരുന്നു പ്രധാന നഗരഭാഗം.
ലക്സോർ , കർണാക് എന്നീ ക്ഷേത്രങ്ങൾ നൈലിന്റെ കിഴക്കൻ തീരത്താണ് സ്ഥിതിചെയ്യുന്നത്.
നൈലിന്റെ പടിഞ്ഞാറൻ ഭാഗത്ത് പ്രധാനമായും നെക്രോപൊളിസാണ് ഉണ്ടായിരുന്നത്.
ചരിത്രം പുരാതന സാമ്രാജ്യം
ബി. സി.3200 മുതൽക്കേ തീബ്സ് ഒരു ജനവാസകേന്ദ്രമാണ്.
പുരാതന ഈജിപ്റ്റി ൽ തീബ്സ് വാസറ്റ് എന്നാണ് അറിയപ്പെട്ടിരുന്നത്.
അപ്പർ ഈജിപ്റ്റിലെ നാലാമത്തെ നോമിന്റെ (നാട്ടുരാജ്യങ്ങൾക്ക് സമാനം) തലസ്ഥാനവും വാസറ്റ് ആയിരുന്നു.
പ്രധാന ചരിത്രകേന്ദ്രങ്ങൾ കിഴക്കൻ തീബ്സ്: ലക്സോർ ക്ഷേത്രത്തിന്റെ ഒബിലിസ്കും ചുറ്റുമതിലും പുരാതന നഗരഭാഗം കർണാക്കിലെ മഹാ അമുൻ ക്ഷേത്രം ലക്സോർ ക്ഷേത്രം ( Ipet resyt ) ഖോൻഷു ക്ഷേത്രം Precinct of Mut Precinct of Montu Avenue of the Sphinxes പടിഞ്ഞാറൻ തീബ്സ് ഹാത്ഷെപ്സുത്സിലെ മോർച്ചറി ടെംബിൾ രാജാക്കന്മാരുടെ താഴ്വരയിലെ ഒരു ശവകുടീരത്തിലെക്കുള്ള പാത Village of Deir el-Medina Malkata palace complex Ramesseum Mortuary Temple of Amenhotep III Mortuary Temple of Hatshepsut Mortuary Temple of Seti I Mortuary Temple of Ramesses III രാജാക്കന്മാരുടെ താഴ്വര രാജ്ഞിമാരുടെ താഴ്വര Tombs of the Nobles
തീയാടി രാമൻ നമ്പ്യാർ ഇംഗ്ലീഷ് വിലാസം https://ml.wikipedia.org/wiki/Theeyadi_Raman_Nambiar
2017ലെ കേരള ഫോക്‌ലോർ അക്കാദമി ഫെലോഷിപ്പ് നേടിയ അയ്യപ്പൻ തീയാട്ട് കലാകാരനാണ് തീയാടി രാമൻ നമ്പ്യാർ .
ഓൾ ഇന്ത്യ റേഡിയോ-തൃശ്ശൂരിന്റെ എ-ഗ്രേഡ് ആർട്ടിസ്റ്റായ രാമൻ നമ്പ്യാർ (റിട്ട. ഡെപ്യൂട്ടി മാനേജർ ബിപിസിഎൽ-കൊച്ചി റിഫൈനറി) തിയാട്ടിൽ വിപുലമായ പരിശീലനം നേടിയിട്ടുണ്ട്, ഒപ്പം എല്ലാ മേഖലകളും കൈകാര്യം ചെയ്യാൻ കഴിവുള്ള വ്യക്തിയാണ്.
12 മണിക്കൂറിലധികം നീണ്ടുനിൽക്കുന്ന മാരത്തോൺ ഉദയാസ്ഥമന കൂത്തിൽ പരിശീലനം നേടി.
പന്തീരായിരം തേങ്ങയേറ്, കനലാട്ടം എന്നിവയും കോമരമെന്ന നിലയിൽ അവതരിപ്പിച്ചിട്ടുണ്ട്.
അയ്യപ്പൻ തിയ്യാട്ട് എന്ന അപൂർവ കലാരൂപത്തെ സജീവമായി നിലനിർത്തുന്നതിൽ നൽകിയ സംഭാവനകൾക്ക് കേരള കലാമണ്ഡലം  ആദരിച്ചിട്ടുണ്ട്.
കൃതികൾ അയ്യപ്പൻ തീയാട്ട് കലയും അനുഷ്ഠാനവും പുരസ്കാരങ്ങൾ 2017 ലെ കേരള ഫോക് ലോർ അക്കാദമി ഫെലോഷിപ്പ് അവലംബം ↑ പുറം കണ്ണികൾ Ayyappan Thiyyattu
തീരം (ചലച്ചിത്രം)
തീരം (ഇംഗ്ലീഷ്: Shore) 2017 ൽ പുറത്തിറങ്ങിയ മലയാള ചലച്ചിത്രമാണ്.
ഇതിന്റെ സംവിധാനം നിർവഹിച്ചിരിക്കുന്നത് സഹീദ് അറഫദ് ആണ്.
പ്രിനിഷ് പ്രഭാകരന്ടെ കഥയിൽ  അൻസാർ താജുദീനാണ് തിരക്കഥ നിർവ്വഹിച്ചിരിക്കുന്നത്.
ഇതിൽ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്  മരിയ ജോണ്, പ്രണവ് രതീഷ് എന്നിവരാണ്.
അഭിനയിച്ചിരിക്കുന്നവർ മരിയ ജോണ് പ്രണവ് രതീഷ് ടിനി ടോം ടിനി  ഡാനിയേൽ സുധി കോപ്പ നന്ദന് ഉണ്ണി കരീം അല് അക് ' ല് അലി കൃഷ്ണപ്രഭ അഞ്ജലി നായര് ദീപ നായര് അവലംബം
തീയടിക്കൽ ഇംഗ്ലീഷ് വിലാസം https://ml.wikipedia.org/wiki/Theeyadickal
പത്തനംതിട്ട ജില്ലയിലെ ഒരു ഗ്രാമമാണ് തീയടിക്കൽ .
ഇത് തിരുവല്ല - റാന്നി പ്രധാന പാതയിൽ ഇരവിപേരൂർ നിന്നും 12 കിലോമീറ്റർ ദൂരത്തായി സ്ഥിതി ചെയ്യുന്നു.
തീയാട്ടം ഈ ലേഖനം തീയാട്ട് എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
തീയാട്ടം അഥവാ തീയാട്ട് എന്നത് പ്രാചീനമായ ഒരു കേരളീയ അനുഷ്ഠാനകലയാണ്.
തീയാട്ടുണ്ണികൾ , തീയാടി നമ്പ്യാർ , എന്നീ അമ്പലവാസി വിഭാഗങ്ങളാണ് ഇതു നടത്തുന്നത്.
തീയാട്ട് രണ്ടുതരം: ഭദ്രകാളി തീയാട്ടും അയ്യപ്പൻ തീയാട്ടും.
ഭദ്രകാളി തീയാട്ട് അവതരിപ്പിക്കുന്നത് തീയാട്ടുണ്ണികളാണ് (കേരളത്തിലെ ഒരു ബ്രാഹ്മണ സമൂഹം), അതേസമയം അയ്യപ്പൻ തീയാട്ട് അവതരിപ്പിക്കുന്നത് തീയ്യാടി നമ്പ്യാർമാരാണ് (അമ്പലവാസി).
ഈ കലാപ്രകടനത്തിന് കുറഞ്ഞതു മൂന്നുപേർ വേണം.
കൊട്ടാരങ്ങൾ, പ്രഭുഗൃഹങ്ങൾ, ഇല്ലങ്ങൾ എന്നിവിടങ്ങളിൽ വിശേഷദിവസങ്ങളിലാണ് തീയാട്ടു നടത്താറുള്ളത്.
വേഷവിധാനത്തിന് കഥകളിയോടാണ് സാദൃശ്യം.
കളമെഴുത്ത് തീയാട്ടിലെ പ്രധാനപ്പെട്ട ഒരു ഘടകമാണ്.
ഇഷ്ടദേവതാ പ്രാർഥനയിൽ,
"കാരിരുൾ നിറമൊത്ത തിരുമേനി തൊഴുന്നേൻ
കനൽക്കൺ തിരുനെറ്റിത്തിലകം കൈതൊഴുന്നേൻ
എന്നു തുടങ്ങുന്ന പാട്ടാണ് പാടിവരുന്നത്.
തീ കൊണ്ടുള്ള നൃത്തം എന്ന അർഥത്തിലായിരിക്കാം ഈ പേരു വന്നത്.
കത്തുന്ന പന്തത്തിലെ ജ്വാലയിൽ തെള്ളിപ്പൊടിയെറിഞ്ഞ് അന്തരീക്ഷത്തിലേക്ക് അഗ്നിജ്വാല തെറിപ്പിക്കുക തീയാട്ടിൽ നിത്യം കാണുന്ന ഒരു പ്രകടനമാണ്.
തീ കൊണ്ടുള്ള ആട്ടമാണ് തീയാട്ടം.
അതിന്റെ രൂപഭേദം തീയാട്ട്.
ദൈവം-തെയ്യം; ദൈവാട്ടം-തെയ്യാട്ടം.
തെയ്യാട്ടത്തിന്റെ രൂപഭേദമായി തീയാട്ട് വന്നു ചേർന്നതാണോ എന്നും സന്ദേഹിക്കേണ്ടിയിരിക്കുന്നു.
സാംക്രമികരോഗങ്ങൾ, ദുർദേവതകൾ എന്നിവയെ ഉച്ചാടനം ചെയ്യാനും തീയാട്ട് നടത്താറുണ്ട്.
അതിനാൽ തീ കൊണ്ട് ആട്ടിപ്പായിക്കുന്നതാണോ തീയാട്ട് എന്നും സന്ദേഹിക്കേണ്ടിയിരിക്കുന്നു.
ഭദ്രകാളി തീയാട്ട്
കേരളത്തിലെ ദക്ഷിണ മദ്ധ്യ ജില്ലകളായ പത്തനംതിട്ട, ആലപ്പുഴ , കോട്ടയം , പ്പ്എറണാകുളം എന്നിവടങ്ങളിലെ ഭദ്രകാളി ക്ഷേത്രങ്ങളിൽ സാധാരണയായി നടത്തുന്ന ആചാര നൃത്തമാണു ഭദ്രകാളി തീയാട്ട്.
കോട്ടയത്തെ പള്ളിപ്പുറത്തു കാവ് (കൊട്ടാരത്തിൽ ശങ്കുണ്ണിയുടെ കുടുംബക്ഷേത്രം), ത്രിക്കരിയൂർ മഹാദേവക്ഷേത്രം, കോതമംഗലത്തിനു സമീപം പനച്ചിമംഗലത്ത് ഭദ്രകാളി ക്ഷേത്രം, (പനച്ചിമംഗലത്ത് ഇല്ലത്തിൻറെ കുടുംബക്ഷേത്രം), തൊടുപുഴയ്ക്ക് സമീപം മടക്കത്താനത്തെ വനാർകാവ്, തിരുവല്ലയ്ക്ക് സമീപം പുത്തുകുളങ്ങര ദേവി ക്ഷേത്രം എന്നീ സ്ഥലങ്ങളിൽ വാർഷിക ഉത്സവങ്ങളുടെ ഭാഗമായി തീയാട്ട് നടത്താറുണ്ട്.
വീടുകളിലും ക്ഷേത്രങ്ങളിലും വഴിപാടുകളുടെ ഭാഗമായും തീയാട്ട് നടത്താറുണ്ട്.
ഈ കലാരൂപത്തിന് വിവിധ ഘടകങ്ങൾ ഉണ്ട്.
കളമെഴുത്ത്, ഭദ്രകാളിയെ പ്രകീർത്തിച്ചുകൊണ്ടുള്ള പാട്ടുകൾ പാടുക, നൃത്തം അവതരിപ്പിക്കുക എന്നിവ ഇതിൽ പെടുന്നു.
പകൽ സമയത്ത് വിവിധ നിറങ്ങളിലുള്ള പൊടികൾ ഉപയോഗിച്ച് തറയിൽ രൂപങ്ങൾ വരയ്ക്കുന്നതാണ്.
സാധാരണഗതിയിൽ ഭദ്രകാളിയുടെ വലിയ രൂപങ്ങളാണ് തയ്യാറാക്കുന്നത്.
കളമെഴുത്ത് പൂർത്തിയാക്കിയ ശേഷം ആ കളത്തിൻറെ മുൻപിലാണ് പാട്ട് നടക്കുന്നത്.
ഇത് മൂന്ന് മണിക്കൂർ വരെ നീണ്ടുനിൽക്കാം.
നൃത്തത്തിനായി ഒരു പുരുഷൻ ശിവൻറെ നിർമിതിയായ ഭദ്രകാളിയുടെ വേഷം കെട്ടും.
ദാരികയെ കൊന്നു വന്ന ഭദ്രകാളി വിവരങ്ങൾ ശിവനെ സൂചിപ്പിക്കുന്ന നിലവിളക്കിനെ നോക്കി വിവരിക്കുന്നതാണ് ഈ കലാപ്രകടനം.
സ്മോൾ പോക്സ് കാരണം അവളുടെ മുഖത് അടയാളങ്ങൾ വന്നതിനാൽ പ്രകടനത്തിൻറെ ഭൂരിഭാഗവും നിലവിളക്കിനോട് പുരംതിരിഞ്ഞാണ്.
കോട്ടയത്തെ ശ്രീ ഭദ്ര കലാസമാജം ഈ കലാരൂപത്തെ പുനരുജ്ജീവിപ്പിക്കാനും നവീകരിക്കാനുമുള്ള ചില ശ്രമങ്ങൾ നടത്തുന്നുണ്ട്.
ഇതൊരു ആചാര കലാരൂപം ആയതിനാൽ ചില ചിട്ടയായ രീതികൾ ഇപ്പോഴും തുടർന്നു പോരുന്നുണ്ട്, ഒരാളുടെ ഇഷ്ടാനുസരണം തീയാട്ടിനെ നവീകരിക്കാനാകില്ല.
അയ്യപ്പൻ തീയാട്ട്
മദ്ധ്യകേരളത്തിലെ ജില്ലകളായ തൃശൂർ , പാലക്കാട്‌ , മലപ്പുറം എന്നിവടങ്ങളിലൽ കാണുന്ന തീയാടി നമ്പ്യാർ വിഭാഗത്തിൽപ്പെട്ട അമ്പലവാസികൾ നടത്തുന്ന ക്ഷേത്ര കലാരൂപമാണ്‌ അയ്യപ്പൻ തീയാട്ട് ഇതിഹാസ കഥയായ വിഷ്ണു ദേവൻറെ അവതാരമായ മോഹിനിയും ശിവനും തമ്മിലുള്ള ബന്ധത്തിലൂടെ ഉണ്ടായ അയ്യപ്പൻറെ ജനനത്തെ ആസ്പദമാക്കിയാണ് പുരുഷ കേന്ദ്രീകൃതമായ ഈ കലാരൂപം നടക്കുന്നത്.
അയ്യപ്പൻ തീയാട്ടിൻറെ സാധാരണയായി കാണുന്ന രൂപത്തിന് 4 ഘട്ടങ്ങളായിട്ടുള്ള അവതരണമാണ്: കളമെഴുത്ത് (നിറങ്ങൾ ഉപയോഗിച്ചു അയ്യപ്പൻറെ ചിത്രം വരയ്ക്കുക), കൊട്ടും പാട്ടും (അയ്യപ്പനെ കുറിച്ചുള്ള പാട്ടുകളും അയ്യപ്പൻറെ ജനന കഥയുടെ പാട്ടും), കൂത്ത് (ആംഗ്യങ്ങൾ കാണിച്ചുള്ള നൃത്തം), വെളിച്ചപ്പാട് (വെളിച്ചപ്പാട് തുള്ളി തുള്ളി തറയിൽ വരച്ചിട്ടുള്ള അയ്യപ്പൻറെ ചിത്രം മായിക്കും).
അയ്യപ്പൻറെ ചിത്രമുള്ള കളം വരയ്ക്കാൻ 2 മണിക്കൂർ സമയമെടുക്കും, അതിനു ശേഷം ബാക്കി മൂന്ന് ആചാരങ്ങൾ കൂടി പൂർത്തിയാകാൻ ഏകദേശം 3 മണിക്കൂർ എടുക്കും.
കളമെഴുത്തിനു വെള്ള നിറത്തിനായി അരിപ്പൊടിയും, മഞ്ഞ നിറത്തിനായി മഞ്ഞൾപ്പൊടിയും, പച്ച നിറത്തിനായി വാക അല്ലെങ്കിൽ മഞ്ചാടി ചെടിയുടെ ഇലകളും, ചുവപ്പ് നിറത്തിനായി മഞ്ഞൾപ്പൊടിയും ചുണ്ണാമ്പും ചേർത്തതും, കറുപ്പ് നിറത്തിനായി കരിയിച്ച ഉമിയുമാണ്‌ ഉപയോഗിക്കുന്നത്.
മദ്ധ്യ കേരളത്തിലാണ് തീയാടി നമ്പ്യാർ കുടുംബങ്ങൾ കൂടുതലായി ഉള്ളതെങ്കിലും അവരുടെ കലാരൂപമായ അയ്യപ്പൻ തീയാട്ട് കൂടുതൽ പ്രസിദ്ധമായിട്ടുള്ളത് മലബാർ മേഖലയിലാണ്.
പതിനെട്ടാം നൂറ്റാണ്ടിൽ ടിപ്പു സുൽത്താനുമായി ക്ഷേത്ര നിർമ്മാണ വിഷയത്തിലുണ്ടായ തർക്കങ്ങൾ കാരണമാകാം അവർ മദ്ധ്യ കേരളത്തിലേക്ക് കുടിയേറിയത് എന്ന് ചില പണ്ഡിതരും ചരിത്രകാരന്മാരും വിലയിരുത്തുന്നു.
മുളങ്കുന്നത് തീയാടി രാമൻ നമ്പ്യാർ തൻറെ പുസ്തകമായ അയ്യപ്പൻ തീയാട്ടിൽ ഈ പരമ്പരാഗത കലാരൂപത്തെ കുറിച്ച് വളരെ ഊർജ്ജസ്വലമായ വിവരണം നൽകുന്നുണ്ട്, കൂടാതെ പഴക്കം ചെന്ന ഈ കലാരൂപത്തെ കുറിച്ചുള്ള അമൂല്യമായ വിവരണങ്ങൾ നൽകിയ വി ആർ പ്രബോധനചന്ദ്രൻ നായരെ അനുസ്മരിക്കുകയും ചെയ്യുന്നു.
അവലംബം ↑ ↑ ayyappantheeyattu.com/mulankunnathukavu_thiyyadi.html ↑ http://www.thehindu.com/books/books...
ayyappan...
/article5267634.ece പുറത്തേക്കുള്ള കണ്ണികൾ Ayyappan Thiyyattu Archived 2008-11-01 at the Wayback Machine .
Bhadrakali Theeyattu
watch bhadrakali theeyattu on YouTube.
http://www.youtube.com/watch?v=qXokdLGXk1Q
watch bhadrakali theeyattu on googlevideo http://video.google.com/videosearch?q=bhadrakali+theeyattu sitesearch=#
ദാരിയസ് ഒന്നാമൻ ഇംഗ്ലീഷ് വിലാസം https://ml.wikipedia.org/wiki/Darius_I_of_Persia
ദാരിയസ് ഒന്നാമൻ ‍, അഥവാ മഹാനായ ദാരിയസ് ( Old Persian : 𐎭𐎠𐎼𐎹𐎺𐎢𐏁 ( ദാരയവാഹസ് ) ആധുനിക പേർഷ്യൻ داریوش بزرگ IPA: [dɒrjuʃ] ) (ക്രി.മു 549 – ക്രി.മു. ഒക്ടോബർ 486), പേർഷ്യയിലെ ഒരു സൗരാഷ്ട്രീയൻ പേർഷ്യൻ ഷെഹൻഷാ (ചക്രവർത്തി) ആയിരുന്നു.
അദ്ദേഹം മൂന്നാമത്തെ അക്കീമെനിയൻ രാജാവായി ക്രി.
സെപ്റ്റംബർ 522 മുതൽ ക്രി.
ഒക്ടോബർ 486 വരെ ഭരിച്ചു, പലരും അദ്ദേഹത്തെ "അക്കീമെനിഡ് രാജാക്കന്മാരിൽ ഏറ്റവും മഹാൻ" എന്ന് വിശേഷിപ്പിക്കുന്നു.
( അദ്ദേഹത്തിന്റെ വാക്കുകൾ പ്രകാരം) സാമ്രാജ്യത്തെ ഒരുമിപ്പിച്ച് നിറുത്തുന്നതിന് മാത്രമല്ല, മഹാനായ സൈറസ് സ്ഥാപിച്ച സാമ്രാജ്യത്തെ എല്ലാ ദിക്കുകളിലേക്കും വ്യാപിപ്പിക്കുന്നതിനും ദാരിയസിന് കഴിഞ്ഞു.
- കിഴക്ക് സിന്ധു നദീതടത്തിലേയ്ക്കും, വടക്ക് ശക ഗോത്രങ്ങൾക്കെതിരായും, പടിഞ്ഞാറ് ത്രേസിലേയ്ക്കും മാസിഡോണിലേയ്ക്കും സാമ്രാജ്യം വ്യാപിച്ചു.
മുപ്പത്തിയഞ്ച് വർഷം നീണ്ടുനിന്ന തന്റെ ഭരണകാലത്ത് അദ്ദേഹം തന്റെ അക്കീമെനിയൻ പൂർവ്വികർ തുടങ്ങിയത് ദാരിയസ് പൂർത്തീകരിച്ചു.
ദാരിയസിനു കീഴിലും ദാരിയസിന്റെ തലമുറയ്ക്കു കീഴിലും അക്കീമെനിഡ് ഇറാൻ ലോകത്തിലെ ഏറ്റവും വലിയ ശക്തികളിലൊന്നായി.
സാമ്രാജ്യത്തിന്റെ വിജയകരമായ വ്യാപിപ്പിക്കൽ മാത്രമായിരുന്നില്ല ദാരിയസിന്റെ പ്രധാന സംഭാവന.
തന്റെ സാമ്രാജ്യത്തിന്റെ ഭരണം അദ്ദേഹം കേന്ദ്രീകരിച്ചു.
സാംസ്കാരിക കലാ പ്രവർത്തനങ്ങളെ ദാരിയസ് പ്രോൽസാഹിപ്പിച്ചു.
ദാരിയസിന്റെ സുർസയിലെയും പെർസെപ്പോളിസിലെയും നിർമ്മാണ പ്രവർത്തനങ്ങൾ ഇതിന് ഉദാഹരണമാണ്.
അധികാരത്തിലേക്ക് ദാരിയസിന്റെ കല്പനപ്രകാരം രേഖപ്പെടുത്തപ്പെട്ട ബെഹിസ്തുൻ ലിഖിതം .
പടിഞ്ഞാറൻ ഇറാനിലെ കെർമൻഷാ പട്ടണത്തിനടുത്തുള്ള ബെഹിസ്തുൻ കൊടുമുടിയിലാണിത് രേഖപ്പെടുത്തിയിട്ടുള്ളത്
പാർത്തിയയിലെ സത്രപ്പായ ഹിസ്റ്റാസ്പസിന്റെ (Hystaspes) പുത്രനായിരുന്നു ദാരിയസ്.
കാംബൈസസ് രണ്ടാമനെ അട്ടിമറിച്ച് അധികാരത്തിലെത്തിയ അദ്ദേഹത്തിന്റെ സഹോദരൻ ബർദിയയെ മെഡിയയിൽ വച്ച് വധിച്ചാണ് ബി.സി.ഇ.
522 സെപ്റ്റംബർ 29 -ന്, ദാരിയസ്, ഹഖാമനി സാമ്രാജ്യത്തിന്റെ ചക്രവർത്തിയാകുന്നത്.
ബർദിയയുടെ സിഥിയൻ /മെഡിയൻ ബന്ധം, പേർഷ്യൻ നേതാക്കളെയെല്ലാം അദ്ദേഹത്തിനെതിരെ തിരിച്ചിരുന്നു.
ബർദിയ യഥാർത്ഥത്തിൽ കാംബൈസസിന്റെ സഹോദരനല്ലെന്നും ആൾമാറാട്ടക്കാരനായ ഗൗതമ എന്ന സിഥിയൻ പുരോഹിതനാണ് എന്ന ആരോപണം ഉയർന്നിരുന്നു.
മൂന്നു മാസമേ ബർദിയക്ക് ചക്രവർത്തിയായി തുടരാനായുള്ളൂ.
മെഡിയയിൽ അഭയം പ്രാപിച്ച ബർദിയയെ ദാരിയസ് വധിച്ചു.
അധികാരത്തിലേറുമ്പോൾ വെറും 25 വയസ് മാത്രം പ്രായമുണ്ടായിരുന്ന ദാരിയസിനെ പല പേർഷ്യൻ നേതാക്കളും അംഗീകരിക്കാൻ വിസമ്മതിച്ചെങ്കിലും, വളരെ പെട്ടെന്ന് തന്നെ കലാപങ്ങളെല്ലാം അടിച്ചമർത്തി സാമ്രാജ്യമൊട്ടാകെ ദാരിയസ് അധികാരം സ്ഥാപിച്ചു.
ബർദിയക്കായി പല കലാപങ്ങളും അടിച്ചമർത്തിയ ബാക്ട്രിയയിലെ ദാദർദിശും വിവാനയുമടക്കമുള്ള നേതാക്കൾക്കു വരെ ബർദിയയുടെ മരണശേഷം ദാരിയസിനെ അംഗീകരിക്കേണ്ടി വന്നു.
ദാരിയസിനു കീഴിൽ ഇവർ യഥാക്രമം ബാക്ട്രിയയിലേയും അറാകോസിയയിലേയും സത്രപരായി.
എന്നാൽ അധികാരപ്രാപ്തിയെക്കുറിച്ച് ദാരിയസിന്റെ ഭാഷ്യം വ്യത്യസ്തമാണ്.
താൻ അധികാരമേറ്റ് അധികകാലം കഴിയും മുൻപേ ദാരിയസ് ഇത് ബെഹിസ്തുൻ ലിഖിതത്തിൽ രേഖപ്പെടുത്തി വച്ചിട്ടുണ്ട്.
ഇതിലൂടെ ദാരിയസ് തന്റെ ചെയ്തികളെ മുഴുവൻ ന്യായീകരിക്കുന്നു.
അധികാരലബ്ദിയെക്കുറിച്ചും അതിന്റെ പശ്ചാത്തലത്തെക്കുറിച്ചുമുള്ള തന്റെ ഭാഷ്യം ബെഹിസ്തുൻ ലിഖിതത്തിൽ ദാരിയസ് വിശദീകരിക്കുന്നുണ്ട്.
നക്ഷ് ഇ റോസ്തമിലേയും ബെഹിസ്തൂനിലേയും സൂസയിലേയും ലിഖിതങ്ങളിൽ, സൊറോസ്ട്രിയൻ ദൈവമായ അഹൂറ മസ്ദയുടെ പ്രതിനിധിയായാണ് ദാരിയസ് പരാമർശിക്കപ്പെടുന്നത്.
അധികാരം ഉറപ്പിച്ചുനിർത്തുന്നതിന് സൊറോസ്ട്രിയൻ മതത്തെ ദാരിയസ് വിദഗ്ദ്ധമായി ഉപയോഗിച്ചിരുന്നു എന്നതിന് ഉത്തമദൃഷ്ടാന്തമാണിത്.
പേർഷ്യക്കാരോടുള്ള തന്നെ മമതയെ ഉറപ്പിക്കാനെന്ന രീതിയിൽ പേർസിസിൽ , പേർസെപോളിസ് എന്ന ഒരു തലസ്ഥാനം അദ്ദേഹം സ്ഥാപിച്ചു.
അതേ സമയം സിഥിയൻ ഭൂരിപക്ഷപ്രദേശമായ മെഡിയയിൽ നിന്നുള്ള നേതാക്കളെ പ്രധാനപ്പെട്ട അധികാരസ്ഥാനങ്ങളിൽ അവരോധിച്ച് മെഡിയക്കാരേയും അനുനയിപ്പിച്ചു.
ഇതിനു പുറമേ മെഡിയയിലെ എക്ബത്താന , സാമ്രാജ്യത്തിലെ ഒരു തലസ്ഥാനമായി തുടരുകയും ചെയ്തു.
480-ൽ ഗ്രീക്കുകാരോടെതിരിട്ട പേർഷ്യൻ സേനയിലെ കപ്പലുകളിൽ പേർഷ്യക്കാരും മെഡിയക്കാരായ സിഥിയരും സൈനികരായി ഉണ്ടായിരുന്നു എന്ന് ഹെറോഡോട്ടസ് രേഖപ്പെടുത്തിയിട്ടുണ്ട്.
ഇതിൽ നിന്നും, വടക്കും തെക്കുമായി വിഘടിച്ചു നിന്ന സാമ്രാജ്യത്തെ ഏകീകരിക്കാൻ ദാരിയസിന്റെ നേതൃത്വത്തിന് സാധിച്ചു എന്നു കരുതാം.
ചക്രവർത്തിയുടെ നിയന്ത്രണത്തിന് വിധേയരായിരുന്നു ഇവർ.
ആഭ്യന്തര കാര്യങ്ങളിൽ പ്രവിശ്യകൾക്ക് സ്വാതന്ത്യ്രമുണ്ടായിരുന്നു.
കപ്പം കൃത്യമായി കൊടുക്കുകയും പൊതുസൈന്യത്തിലേക്കു നിശ്ചിത സേനകളെ നൽകുകയും ചെയ്യുന്നവർക്കു മാത്രമേ ഈ ആനുകൂല്യം നൽകപ്പെട്ടിരുന്നുള്ളു.
കരം ചിലപ്പോൾ സാധനങ്ങളായിട്ടാണ് നൽകിയിരുന്നത്.
എന്നാൽ ലിഡിയ മാത്രം പണമായിട്ടുതന്നെ കപ്പം കൊടുത്തു.
ഏതാണ്ട് ബി.സി. 600-ാ മാണ്ട് മുതൽ തന്നെ അവിടെ നാണയത്തിന്റെ ഉപയോഗം സർവസാധാരണമായിരുന്നു മതങ്ങളോടും ഇതരസംസ്കാരങ്ങളൊടുമുള്ള സമീപനം
താൻ പിടിച്ചടക്കിയ പ്രദേശങ്ങളിൽ സൈറസിന്റെ പാത പിന്തുടർന്ന് ദാരിയസ് പേർഷ്യൻ ഇതര മതങ്ങളോട് സഹിഷ്ണുത കാണിക്കുകയും അവയ്ക്ക്  പ്രോൽസാഹനം നൽകുകയും ചെയ്തു, ഇതിന് ഉത്തമ ഉദാഹരണമാണ് ഈജിപ്തിലെ അമുൻ-റെയിൽ നിർമ്മിച്ച കൂറ്റൻ ക്ഷേത്രം.
കാംബിസെസ് രണ്ടാമൻ തുടങ്ങിയ ജോലി പൂർത്തീകരിച്ച് ദാരിയസ് ഈജിപ്തിന് ഒരു നിയമസംഹിത പുറപ്പെടുവിച്ചു, ഈജിപ്തുകാർക്ക് നിയമദാതാവായി.
നിയമ പരിഷ്കരണങ്ങളുടെയും നിയമ വ്യവസ്ഥിതിയുടെ വികാസത്തിന്റെയും ഫലങ്ങൾ അദ്ദേഹത്തിന്റെ സാമ്രാജ്യമൊട്ടാകെ അനുഭവിച്ചു.
പഴയ പേർഷ്യൻ പദമായ ദാത (നിയമം, രാജാവിന്റെ നിയമം) എന്നത് ദാരിയസിന്റെ സാമ്രാജ്യത്തിലെ മിക്ക ജനങ്ങളും രേഖകളിൽ ഉപയോഗിക്കാൻ തുടങ്ങി.
ദാരിയസിന്റെ ഭരണകാലത്ത് കലാപങ്ങളും ലഹളകളുമുണ്ടായി: രണ്ടുതവണ ബാബിലോണിയയും മൂന്നുതവണ സൂസിയാനയും കലാപമുയർത്തി.
അയോണിയൻ കലാപത്തെ തുടർന്ന് ഗ്രീക്കിനെതിരായി പല പേർഷ്യൻ സൈനിക നീക്കങ്ങളുമുണ്ടായി, ഇതിൽ ക്രി.
490-ൽ മാരത്തോണിൽ വെച്ച് ഗ്രീക്കുകാർ പേർഷ്യരെ പരാജയപ്പെടുത്തിയതും ഉൾപ്പെടും.
മഹാനായ ദാരിയസ്സിന്റെ ശവകുടീരം, പേർസിസിലെ നക്ഷ്-ഇ-രുസ്തം എന്ന സ്ഥലത്ത്
പെർസെപ്പോളിസ്, സുർസ, ഈജിപ്ത്, തുടങ്ങിയ പ്രദേശങ്ങളിൽ അദ്ദേഹം ആരംഭിച്ച വമ്പിച്ച നിർമ്മാണ പ്രവർത്തനങ്ങൾ ദാരിയസ് അക്ഷീണനായ രാജാവായിരുന്നു എന്നതിന് തെളിവാണ്.
തന്റെ ഭരണത്തിന്റെ അന്ത്യത്തോടടുത്ത്, അയോണിയൻ ലഹളയെ പിന്തുണച്ചതിന് ഗ്രീക്കുകാരെ ശിക്ഷിക്കണമെന്ന് ദാരിയസ് തീരുമാനിച്ചു.
പക്ഷേ ഈജിപ്തിൽ തുടർന്നുണ്ടായ  ഒരു ലഹളയെ (ഈജിപ്തിന്റെ ഒരു പേർഷ്യൻ സത്രപൻ ആണ് ഈ ലഹള ആരംഭിച്ചത് എന്ന് കരുതുന്നു) ആദ്യം അമർച്ച ചെയ്യേണ്ടതുണ്ടായിരുന്നു.
ദാരിയസിന്റെ ആരോഗ്യം ക്ഷയിച്ചു വന്നതിനാൽ അദ്ദേഹത്തിന് നേരിട്ട് ഗ്രീക്കുകാർക്കെതിരായി യുദ്ധം നയിക്കാൻ സാധ്യമല്ലായിരുന്നു.
പേർഷ്യൻ നിയമം അനുസരിച്ച്, ഗ്രീക്കുകാർക്ക് എതിരായി നടത്താൻ ഉദ്ദേശിച്ചതുപോലെയുള്ള പ്രധാന ആക്രമണങ്ങൾക്കു മുൻപ് അക്കീമെനിയൻ രാജാക്കന്മാർ തങ്ങളുടെ പിൻഗാമിയെ തിരഞ്ഞെടുക്കണമായിരുന്നു.
ഗ്രീക്കിലേയ്ക്ക് യാത്രചെയ്യാൻ തീരുമാനിച്ചതിനു പിന്നാലെ നക്ഷ്-ഇ റൊസ്തം എന്ന സ്ഥലത്ത് ദാരിയസ് തന്റെ ശവകുടീരം പണികഴിപ്പിച്ചു.
അറ്റോസ്സ എന്ന രാജ്ഞിയിലുള്ള തന്റെ മൂത്ത മകനായ ക്സെർസെസ് ഒന്നാമനെ കിരീടാവകാശിയായി വാഴിച്ചു.
പക്ഷേ അദ്ദേഹം പേർസിസ് വിട്ടില്ല, ക്രി.
486-ൽ ദാരിയസ് അവിടെ മരിച്ചു.
കുറിപ്പുകൾ അവലംബം {{ cite book }} : | edition= has extra text ( help ) ; Check date values in: | year= ( help ) {{ cite encyclopedia }} : Cite has empty unknown parameters: | accessyear= , | month= , | accessmonth= , and | coauthors= ( help ) ; Explicit use of et al. in: | last4= ( help )
{{ cite news }} : Check date values in: | year= ( help ) {{ cite book }} : Explicit use of et al. in: | last2= ( help ) Darius I the Great Brosius, M: Women in Ancient Persia, 559-331 BC , Clarendon Press, Oxford, 1998.
ദാരുമ പാവകൾ ദാരുമ പാവകൾ
ജപ്പാൻകാർ ഭാഗ്യചിഹ്നമായി കാണുന്ന പ്രത്യേക തരം പാവകളാണ് ദാരുമ പാവകൾ.
ഈ പാവകൾ സെൻ ബുദ്ധമതത്തിന്റെ പ്രതീകമായി കരുതപ്പെടുന്നു.
കൂടാതെ ഇത്തരം പാവകൾ ജപ്പാനിൽ വ്യാപകമായത് എ .
ഡി അഞ്ചാം നൂറ്റാണ്ടിലോ/ആറാം നൂറ്റാണ്ടിലോ ജീവിച്ചിരുന്നു എന്നു കരുതപ്പെടുന്ന സെൻ ബുദ്ധ സന്യാസിയായ ബോധിധർമ്മന്റെ കാലശേഷം ആണെന്ന് കരുതപ്പെടുന്നു.
അവലംബം ↑ domodaruma.com/blog എന്ന താളിൽ നിന്നും ശേഖരിച്ചത്.
Archived 2019-07-02 at the Wayback Machine .
↑ livejapan.com എന്ന താളിൽ നിന്നും ശേഖരിച്ചത്.
ദാറുൽ അമൻ കൊട്ടാരം
ദാറുൽ അമൻ കൊട്ടാരം ( പഷ്തു : د دارالامان ماڼۍ Dari : قصر دارالامان ‎ ; 'സമാധാനത്തിന്റെ വാസസ്ഥലം' അല്ലെങ്കിൽ, മറ്റൊരു അർത്ഥത്തിൽ, 'അമാൻ[ഉല്ലായുടെ] വാസസ്ഥലം') ഏകദേശം 16 kilometres (9.9 mi) ) സ്ഥിതി ചെയ്യുന്ന മൂന്ന് നിലകളുള്ള ഒരു കൊട്ടാരമാണ് .
അഫ്ഗാനിസ്ഥാനിലെ കാബൂളിന്റെ മധ്യഭാഗത്ത് തെക്ക്-പടിഞ്ഞാറ്.
നാഷണൽ അസംബ്ലി ബിൽഡിംഗിൽ നിന്ന് നേരിട്ട് ഇത് സ്ഥിതിചെയ്യുന്നു, കൂടാതെ നാഷണൽ മ്യൂസിയം ഓഫ് അഫ്ഗാനിസ്ഥാനും അമേരിക്കൻ യൂണിവേഴ്സിറ്റി ഓഫ് അഫ്ഗാനിസ്ഥാനും അടുത്താണ്.
150 മുറികളുള്ള ദാറുൽ അമൻ കൊട്ടാരം 1920-കളിൽ അമാനുല്ല ഖാന്റെ ഭരണകാലത്താണ് നിർമ്മിച്ചത്.
1919 ഫെബ്രുവരി മുതൽ 1926 ജൂൺ വരെ അഫ്ഗാനിസ്ഥാന്റെ അമീറായും 1926 ജൂൺ മുതൽ 1929 ജനുവരി വരെ അഫ്ഗാനിസ്ഥാന്റെ രാജാവായും അദ്ദേഹം ഭരിച്ചു.
1990 കളിലെ ആഭ്യന്തര യുദ്ധത്തിൽ കൊട്ടാരത്തിന് സാരമായ കേടുപാടുകൾ സംഭവിച്ചു.
എന്നിരുന്നാലും, 2016 നും 2020 നും ഇടയിൽ, കൊട്ടാരം പുതുക്കിപ്പണിയുകയും  അഫ്ഗാൻ സ്വാതന്ത്ര്യത്തിന്റെ നൂറാം വാർഷികത്തോടനുബന്ധിച്ച്, 2019 ഓഗസ്റ്റ് 19 ന് അതിന്റെ പഴയ പ്രതാപത്തിലേക്ക് പൂർണ്ണമായും പുനഃസ്ഥാപിക്കുകയും ചെയ്തു.
അഫ്ഗാനിസ്ഥാനെ നവീകരിക്കാനുള്ള അമീർ അമാനുള്ള ഖാന്റെ ശ്രമങ്ങളുടെ ഭാഗമായി 1920 കളുടെ തുടക്കത്തിൽ ദാറുൽ അമൻ കൊട്ടാരത്തിന്റെ നിർമ്മാണം ആരംഭിച്ചു.
1926 ജൂണിൽ അമാനുല്ല അഫ്ഗാനിസ്ഥാന്റെ രാജാവായി സ്വയം പ്രഖ്യാപിച്ചു.
കൊട്ടാരം ദാർ ഉൾ അമാൻ എന്ന പുതിയ തലസ്ഥാന നഗരിയുടെ ഭാഗമാകേണ്ടതായിരുന്നു.
പുതിയ നഗരത്തെ കാബൂളുമായി നാരോ ഗേജ് റെയിൽവേ വഴി ബന്ധിപ്പിക്കുവാനായിരുന്നു പദ്ധതി.
ജർമ്മനിയിൽ നിന്നും ഫ്രാൻസിൽ നിന്നുമുള്ള 22 വാസ്തുശില്പികളെ കൊട്ടാരം പണിയാൻ അമാനുള്ള ഖാൻ ക്ഷണിച്ചു.
ജർമ്മൻ എഞ്ചിനീയർ വാൾട്ടർ ഹാർട്ടനും അദ്ദേഹത്തിന്റെ എഞ്ചിനീയർമാരുടെ സംഘവും രൂപകൽപ്പന ചെയ്ത ഈ കൊട്ടാരം അഫ്ഗാൻ-ജർമ്മൻ ബന്ധത്തിന്റെ സാക്ഷ്യമായി കണക്കാക്കപ്പെടുന്നു.
അഫ്ഗാൻ തലസ്ഥാനത്തിന്റെ പടിഞ്ഞാറൻ ഭാഗത്തുള്ള പരന്നതും പൊടി നിറഞ്ഞതുമായ താഴ്‌വരയ്ക്ക് അഭിമുഖമായി കുന്നിൻമുകളിലെ ഗംഭീരമായ നിയോക്ലാസിക്കൽ കെട്ടിടമാണ് കൊട്ടാരം.
ഫ്രഞ്ച് വാസ്തുശില്പികളായ എ. ഗോദാർഡും എം. ഗോദാർഡും ജർമ്മൻ വാസ്തുശില്പികളും രൂപകല്പന ചെയ്തത്, സെൻട്രൽ ഹീറ്റിംഗും പൈപ്പുകളിലൂടെ ഒഴുകുന്ന വെള്ളവും ലഭിക്കുന്ന രാജ്യത്തെ ആദ്യത്തെ കെട്ടിടങ്ങളിലൊന്നായിരുന്നു ഇത്.
1926-27 കാലഘട്ടത്തിൽ തൻ്റെ അഫ്ഗാനി ഭർത്താവിനൊപ്പം അഫ്ഗാനിസ്ഥാനിൽ താമസിച്ചിരുന്ന സ്വീഡിഷ് എഴുത്തുകാരി റോറ അസിം ഖാൻ, രാജ്ഞിയോടും രാജാവിന്റെ അമ്മയോടും പാശ്ചാത്യ ജീവിതരീതികളും ആചാരങ്ങളും വിവരിക്കുന്നതിനായി രാജ്ഞി അവളെ കൊട്ടാരത്തിലേക്ക് ക്ഷണിച്ചതെങ്ങനെയെന്ന് തന്റെ ഓർമ്മക്കുറിപ്പുകളിൽ വിവരിക്കുന്നു.
ഭാവി പാർലമെന്റിന്റെ ഇരിപ്പിടം എന്ന നിലയിൽ, ഹബീബുള്ള കലക്കാനിയുടെ കീഴിലുള്ള മത യാഥാസ്ഥിതികർ 1929-ൽ അമാനുല്ല രാജാവിനെ അധികാരത്തിൽ നിന്ന് നീക്കുകയും അദ്ദേഹത്തിന്റെ പരിഷ്കാരങ്ങൾ നിർത്തുകയും ചെയ്തതിനെത്തുടർന്ന് കെട്ടിടം ഭാഗികമായും പൂർത്തിയായിട്ടും വർഷങ്ങളോളം ഉപയോഗിക്കപ്പെടാതെ കിടന്നു .
പിന്നീടുള്ള വർഷങ്ങളിൽ ഇത് കാബൂൾ യൂണിവേഴ്സിറ്റിയുടെ മെഡിക്കൽ സ്കൂളായും ഒരു വെയർഹൗസായും നിരവധി ചെറിയ മന്ത്രാലയങ്ങളുടെ സീറ്റായും പ്രവർത്തിച്ചു.
1968 ഡിസംബർ 14-ന് ഉണ്ടായ തീപിടിത്തത്തിൽ ഈ കെട്ടിടം കത്തിനശിച്ചു, പിന്നീട് 1970-കളിലും 1980-കളിലും പ്രതിരോധ മന്ത്രാലയത്തിന്റെ സേവനത്തിനായി പുനഃസ്ഥാപിച്ചു.
1978 ലെ കമ്മ്യൂണിസ്റ്റ് അട്ടിമറിയിൽ, കെട്ടിടത്തിന് ഒരിക്കൽ കൂടി തീപിടിച്ചു.
1990 മാർച്ച് -ന് ഷാനവാസ് താനായ് നടത്തിയ അട്ടിമറി ശ്രമത്തിൽ ടാങ്കുകളിൽ നിന്നുള്ള വെടി ഏറ്റ് കെട്ടിടത്തിന്റെ ഭൂരിഭാഗവും തകർന്നു.
കാബൂളിന്റെ നിയന്ത്രണത്തിനായി എതിരാളികളായ മുജാഹിദീൻ വിഭാഗങ്ങൾ പോരാടിയതിനാൽ 1990-കളിലെ അഫ്ഗാൻ ആഭ്യന്തരയുദ്ധത്തിൽ ഇത് വീണ്ടും ഗുരുതരമായി തകർന്നു.
മുജാഹിദുകൾ നടത്തിയ കനത്ത ഷെല്ലാക്രമണം കൊട്ടാരത്തിൽ നാശനഷ്ടങ്ങളുണ്ടാക്കി.
മുൻ രാജാവിന്റെ വാഹനങ്ങൾ അടങ്ങിയ ഗാരേജ് ഉൾപ്പെടെ അവിടുന്ന് നീക്കം ചെയ്യുകയും അവിടം ടാർഗെറ്റ് പരിശീലനങ്ങൾക്ക് വേണ്ടി ഉപയോഗിക്കപ്പെടുകയും ചെയ്തു.
ഒടുവിൽ എല്ലാം നശിപ്പിക്കപ്പെട്ടു.
അഫ്ഗാൻ നാഷണൽ ആർമിയുടെ (ANA) ബറ്റാലിയൻ ആസ്ഥാനമായി 2000-കളുടെ ആരംഭത്തിൽ ഇത് ഉപയോചിച്ചു തുടങ്ങുന്നതു വരെ ഇത് ഒരു അഭയാർത്ഥി കേന്ദ്രമായും നാടോടി ക്യാമ്പായും ഉപയോഗിച്ചിരുന്നു.
1923-ൽ കൊട്ടാരത്തിലേക്കുള്ള റെയിൽവേ ലൈൻ.
2005-ൽ, അഫ്ഗാനിസ്ഥാന്റെ ഭാവി പാർലമെന്റിന്റെ ഇരിപ്പിടമായി ഉപയോഗിക്കുന്നതിന് കൊട്ടാരം പുതുക്കിപ്പണിയുന്നതിനുള്ള ഒരു പദ്ധതി അവതരിപ്പിച്ചു.
വിദേശികളിൽ നിന്നും സമ്പന്നരായ അഫ്ഗാനികളിൽ നിന്നുമുള്ള സ്വകാര്യ സംഭാവനകളാണ് ഇതിനായി പ്രതീക്ഷിച്ചിരുന്നത്.
2012 ഏപ്രിൽ 15 ന് ആരംഭിച്ച ആക്രമണ പരമ്പരയിലെ നിരവധി ലക്ഷ്യങ്ങളിലൊന്നായി ഈ കൊട്ടാരം.
അതിന്റെ ഉത്തരവാദിത്തം താലിബാൻ ഏറ്റെടുത്തു.
ഒടുവിൽ ഇന്ത്യ നൽകിയ ഒരു ഗ്രാന്റ് പ്രകാരം പാർലമെന്റ് സ്ഥാപിക്കുന്നതിനായി കൊട്ടാരത്തിന് എതിർവശത്ത് ഒരു പുതിയ കെട്ടിടം വികസിപ്പിക്കാൻ തീരുമാനിച്ചു.
2015ൽ നിർമാണം പൂർത്തിയായി.
1919-ൽ കിട്ടിയ അഫ്ഗാനിസ്ഥാന്റെ പൂർണ്ണ സ്വാതന്ത്ര്യത്തിന്റെ നൂറാം വാർഷികത്തോടനുബന്ധിച്ച് 2016-ന്റെ തുടക്കത്തിൽ, കൊട്ടാരം പുതുക്കിപ്പണിയാൻ ഉദ്ദേശിച്ചുള്ള 16 മുതൽ 20 മില്യൻ ഡോളർ ചിലവ് പ്രതീക്ഷിച്ച പുനരുദ്ധാരണ പദ്ധതിയുടെ പ്രവർത്തനങ്ങൾ ആരംഭിച്ചു .
അതിൻ്റെ ഭാഗമായി 150 മുറികളുള്ള കെട്ടിടത്തിൽ നിന്ന് ഏകദേശം 600 ടൺ അവശിഷ്ടങ്ങൾ ആദ്യം നീക്കം ചെയ്തു.
2017 ലെ വസന്തകാലത്തോടെ, തൊഴിലാളികൾ അകത്തെ ഭിത്തികളിൽ നിന്ന് പ്ലാസ്റ്ററും കോൺക്രീറ്റും നീക്കം ചെയ്തു.
80-ലധികം എഞ്ചിനീയർമാരും ആർക്കിടെക്റ്റുമാരും പദ്ധതിയിൽ ഏർപ്പെട്ടിരുന്നു.
അതിൽ 25 ശതമാനം പേർ സ്ത്രീകളായിരുന്നു.
2019 ജൂലൈ ആയപ്പോഴേക്കും കൊട്ടാരത്തിന്റെ പ്രധാന പുനർനിർമ്മാണ പ്രവർത്തനങ്ങളിൽ ഭൂരിഭാഗവും പൂർത്തിയായി.
COVID-19 പാൻഡെമിക് സമയത്ത് കൊട്ടാരം 200 കിടക്കകളുള്ള ഒരു താൽക്കാലിക COVID-19 ഐസൊലേഷനും ചികിത്സാ കേന്ദ്രമായും ഉപയോഗിച്ചതിനാൽ 2020 ഏപ്രിൽ 18 ന്,  ഉദ്ഘാടന ചടങ്ങ് നടന്നു.
യൂറോപ്യൻ നിയോക്ലാസിക്കൽ ശൈലിയിൽ U- ആകൃതിയിലുള്ള  ഇഷ്ടികകൾ വച്ച് നിർമ്മിച്ച ഒരു കെട്ടിടമാണ് കൊട്ടാരം.
അർദ്ധവൃത്താകൃതിയിലുള്ള പ്രധാന ഹാൾ ഉൾപ്പെടെ 150 മുറികളുള്ള 3 നിലകളുണ്ട്.
അതിന്റെ ഏറ്റവും ഉയർന്ന പോയിന്റ് ഏകദേശം ഭൂനിരപ്പിന് മുകളിൽ 33 m (108 ft) ആണ് .
മേൽക്കൂരയിൽ നാല് താഴികക്കുടങ്ങളുള്ള ഗോപുരങ്ങളുണ്ട് .
തെക്കൻ മുഖത്തിന്റെ മൂന്നാം നിലയിലുള്ള ഗാലറികൾ നിരവധി കൊറിന്ത്യൻ തൂണുകളാൽ അലങ്കരിച്ചിരിക്കുന്നു.
ഓരോ നിലയും മാർബിൾ കൊണ്ട് നിർമ്മിച്ച പിരിയുള്ള ഗോവണികളാൽ ബന്ധിപ്പിച്ചിരിക്കുന്നു.
പോപ്പ് സംസ്കാരത്തിൽ